**Connected, resourceful, sustainable communities.**

*Providing community advice, promoting wellbeing and volunteering, and supporting people and organisations to connect and work together better.*

**Rhagair gan ein Cadeirydd**

Dyma gyfle i gyfrannu at ein helusen ar adeg dyngedfennol. Mae ein staff yn sbardun i gysylltu a chynnull ein haelodau, wrth iddynt weithio law yn llaw â’r gymuned a’r sector gwirfoddol i adeiladu eu gallu i weithredu ar yr hyn sy’n bwysig i’r gwirfoddolwyr a’r cymunedau y maen nhw’n eu cefnogi. Mae’n gyfle cyffrous newydd i’n holl staff gyrraedd, cysylltu a chyflawni newid pwerus ar draws cymdeithas.

Mae cryn le i gyfrannu ac adeiladu ar yr hyn rydym yn ei ddarparu ar hyn o bryd gan weithio law yn llaw â'n haelodau. Os yw’r cyfle hwn yn eich ysbrydoli, ac os hoffech fod yn rhan o’n stori, byddem wrth ein bodd yn clywed gennych.

**Pauline Richards,**

**Cadeirydd, Interlink RCT**

# Pecyn gwybodaeth i ymgeiswyr

Cynlluniwyd y pecyn hwn i'ch cyflwyno i'n sefydliad a'n Gweledigaeth, Cenhadaeth, Gwerthoedd ac Egwyddorion. Mae'n cynnwys gwybodaeth am sut mae Interlink yn gweithio.

Yn Interlink Rhondda Cynon Taf, byddwch chi’n ymuno ag elusen a arweinir gan aelodau sy'n canolbwyntio ar greu cymunedau cysylltiedig, dyfeisgar a chynaliadwy ble mae pobl yn datblygu ymddiriedaeth, parch a dealltwriaeth, yn meddu ar iechyd da, ac yn cael mynediad at yr adnoddau sydd eu hangen arnynt. Trwy annog pobl a chymunedau i gydnabod yr asedau sydd gan y gymuned eisoes a gweithio gyda nhw – fel ei phobl, ei hadeiladau a’i thir – gall cymunedau weithredu ar yr hyn sydd wir yn cyfri iddyn nhw.

Ein prif feysydd gwaith yw:

* Cyngor Cymunedol – cefnogi grwpiau drwy roi gwybodaeth, rhwydweithio, cefnogaeth cymheiriaid, hyfforddiant, digwyddiadau a chyllid.
* Gwirfoddoli – cefnogi gwirfoddolwyr a mudiadau gwirfoddol.
* Llesiant – cefnogi pobl i wella’u hiechyd a'u llesiant trwy gyfrwng gweithgareddau cymunedol a gwasanaethau lleol.
* Cydweithio – cefnogi cysylltiadau â phartneriaid yn y sector cyhoeddus i werthfawrogi, datblygu a buddsoddi mewn gweithgareddau a gwasanaethau cymunedol ataliol.

Yn Interlink RCT, mae pawb ohonom yn deall ein bod ni ond cystal â'n pobl – ein gwirfoddolwyr, staff ac ymddiriedolwyr. Mae'r gefnogaeth a rown ni i'n pobl yn pennu pa mor dda ydym ni. Rydym ni o’r far mai dim ond os ydym yn cefnogi ein staff yn llawn i fod yn iach, yn ymroddedig, yn fedrus ac yn llawn cymhelliant, y gallwn fod yn effeithiol wrth gefnogi ein haelodau. Credwn y dylai'r holl staff fwynhau eu gwaith, teimlo eu bod nhw’n cael eu cefnogi, teimlo'n rhan o dîm a chael eu gwerthfawrogi am eu profiad, eu sgiliau a'u hymrwymiad. I gyflawni hyn, byddwn ni’n gwrando ar ein staff, yn darparu cymorth llesiant, yn cefnogi dysgu a datblygu a chynnig tâl ac amodau da.

**Beth rydyn ni’n ei gynnig**

* Tâl da a theg
* Pensiwn anghyfrannol o 8%.
* 30 diwrnod o wyliau'r flwyddyn
* Gweithio hyblyg
* Gweithio hybrid
* Cefnogaeth unigol wedi'i theilwra i bob aelod o staff gyda ffocws ar lesiant
* Awr Lesiant bob wythnos
* Polisïau cyfredol effeithiol sy'n canolbwyntio ar yr unigolyn sy'n cwmpasu tadolaeth, mamolaeth, profedigaeth a diogelu
* Cyfarfodydd staff a thîm rheolaidd a diwrnodau cwrdd i ffwrdd i staff
* Cymryd rhan lawn mewn penderfyniadau gan gynnwys cyfleoedd i helpu i gynllunio, datblygu a chyflawni ein strategaeth a'n cynlluniau
* Gweithle sy'n dathlu gwahaniaeth ac amrywiaeth, parch a dealltwriaeth.

**Ymgeisio am swydd gyda ni**

Diolch am ddangos diddordeb mewn gweithio gyda ni. Os oes gennych chi anabledd ac yr hoffech gael cymorth i gwblhau cais, yna cysylltwch â ni o leiaf 14 diwrnod cyn y dyddiad cau a byddwn ni’n falch o drafod sut y gallwn eich helpu.

**Gellir gweld dyddiad cau ar gyfer derbyn ceisiadau wedi'u cwblhau, a dyddiadau cyfweliadau, ar yr hysbyseb swydd ac ar ein gwefan:** [**https://interlinkrct.org.uk/cy/2023/10/06/swydd-wag-swyddog-datblygu-iechyd-meddwl/**](https://interlinkrct.org.uk/cy/2023/10/06/swydd-wag-swyddog-datblygu-iechyd-meddwl/)

A fyddech cystal ag anfon eich CV atom, ynghyd â llythyr cyflwyno. Rhaid i'r llythyr cyflwyno fod yn ddim mwy na 1000 o eiriau a dylai amlinellu'n gryno, gan ddefnyddio pwyntiau bwled, eich sgiliau a'ch profiad a sut rydych yn bodloni'r meini prawf a restrir o dan fanyleb y person yn y pecyn cais. Anfonwch e-bost gyda’ch CV a llythyr cyflwyno, dan y pennawd ‘Recriwtio’ erbyn 15 Tachwedd 2023 at: mailto:recruitment@interlinkrct.org.uk

Os oes angen unrhyw wybodaeth arnoch mewn fformat arall, neu os oes angen cymorth arnoch i wneud cais, neu os hoffech wneud cais fideo, cysylltwch â:

LLAIS: 01443 846200

E-BOST: recruitment@interlinkrct.org.uk

Ni fyddwn fel arfer yn cysylltu’n unigol ag ymgeiswyr aflwyddiannus. Os nad ydych wedi clywed oddi wrthym bythefnos ar ôl y dyddiad cau, gallwch dybio fod eich cais wedi bod yn aflwyddiannus y tro hwn. Serch hynny, hoffem eich annog i wneud cais am swyddi addas eraill.

**Yr Iaith Gymraeg**

Bydd disgwyl i bob ymgeisydd ddysgu a chyrraedd lefel ‘cwrteisi’ o Gymraeg sylfaenol, sy’n cynnwys ateb y ffôn yn ddwyieithog, yn ogystal ag ynganu a deall geiriau syml. Bydd disgwyl i ymgeiswyr ddangos y sgiliau hynny naill ai wrth eu penodi neu o fewn chwe mis ar ôl derbyn y swydd.

**Cydraddoldeb, Amrywiaeth a Chynhwysiant**

Y gallu i ddeall ac arddangos dealltwriaeth ac ymrwymiad i gydraddoldeb, amrywiaeth a chynhwysiant er mwyn sicrhau bod pob ymddygiad a gweithgaredd yn gyson â gwerthoedd, gweledigaeth a pholisïau perthnasol Interlink RCT.

**Diogelu:**

Dealltwriaeth o bwysigrwydd diogelu a'r gallu i roi polisïau a gweithdrefnau perthnasol ar waith. Mae diogelu’n ymwneud ag amddiffyn hawl pobl i fyw’n ddiogel, yn rhydd o gael eu cam-drin, a heb gael eu hesgeuluso. Mae’n ymwneud â phobl a sefydliadau’n gweithio gyda’i gilydd i atal a rhoi stop ar y perygl a’r profiad o ddioddef camdriniaeth neu esgeulustod, tra’n sicrhau bod llesiant yn cael ei hybu, gan gynnwys, ble bo’n briodol, ystyried eu safbwyntiau, eu dymuniadau, eu teimladau a’u credoau wrth benderfynu ar unrhyw gamau gweithredu.

**Teitl y Swydd: SWYDDOG DATBLYGU IECHYD MEDDWL**

**Oriau:** 37

**Pwynt ar y Raddfa:** Pwynt 21 £28,900 (Scp. 22 £29,439 ar ôl cwblhau cyfnod prawf).

**Rheolwr Llinell:** Dirprwy Brif Swyddog Gweithredol

**Lleoliad:** Gweithio o hirbell ac mewn lleoliadau cymunedol yn RCT. Mae gan Interlink swyddfa ym Mhontypridd

**Deilliannau’r Rôl:**

Mae partneriaeth effeithiol yn gwella iechyd meddwl a llesiant mewn cymunedau.

* Gwasanaethau’n mynd i’r afael â bylchau a amlygwyd yn narpariaeth y gwasanaeth iechyd meddwl a llesiant
* Cefnogir sefydliadau cymunedol a gwirfoddol a phobl â phrofiadau byw i gydweithio i ddatblygu gweithgareddau a gwasanaethau sy’n gwella llesiant.

**Cymwyseddau’r Rôl:**

**Gweithio mewn tîm** – gallu cyfathrebu gyda, a gweithio law yn llaw â chydweithwyr, grwpiau cymunedol a gwirfoddol a phartneriaid.

**Cyfathrebu** – gallu cyfathrebu’n glir, yn hyderus a phroffesiynol gydag ystod eang o randdeiliaid.

**Gweithio mewn partneriaeth** – gallu sefydlu, cefnogi a chynnal perthynas ag ystod o randdeiliaid.

**Datrys problemau** – gallu cadw pen dan bwysau, ymchwilio i achosion posib, a dewis atebion addas.

**Empathi a dealltwriaeth** – gallu ystyried a pharchu a deall barn eraill.

**Cydraddoldeb, Amrywiaeth a Chynhwysiant (EDI)** – dangos cymhwysedd a dealltwriaeth o gydraddoldeb, amrywiaeth a chynhwysiant.

**Ymgysylltiad** – dealltwriaeth dda o bwysigrwydd ymgysylltu ac ymwneud â holl randdeiliaid o ran cynllunio, datblygu a darparu cydgynhyrchu gwasanaethau iechyd meddwl a llesiant.

**Diogelu** – deall y ddyletswydd i ddiogelu unigolion rhag cael niwed.

**Doethineb emosiynol** – gallu deall a rheoli emosiynau er mwyn gallu cyfathrebu’n effeithiol, osgoi pwysau, goresgyn heriau a thosturio ag eraill.